प. बंगाल में शराब से मरने वालों की संख्या 167 हुई  
पश्चिम बंगाल के 24 परगना जिले में जहरीली शराब से मरने वालों की संख्या बढ़कर 167 तक पहुंच गई है।
पश्चिम बंगाल के 24 परगना जिले में जहरीली शराब से मरने वालों की संख्या बढ़कर 167 तक पहुंच गई है। समाचार एजेंसी पीटीआई के मुताबिक तीन अस्पतालों में 19 और लोगों की मौत हो गई है। साथ ही अभी भी कई लोगों की हालत गंभीर है जिससे यह आशंका जताई जा रही है कि मरने वालों की संख्या बढ़ सकती है।  वहीं पुलिस ने इस मामले में दो और लोगों को गिरफ्तार किया है। 10 लोग पहले गिरफ्तार किए जा चुके हैं। मुख्यमंत्री ममता बनर्जी के आदेश पर इस मामले की सीआईडी जांच हो रही है। साथ ही वहां के शराब के ठेकों पर लगातार छापे पड़ रहे हैं।